O rovnomennom obvode pozri *Lyon (obvod).*
Súradnice: 45°45′34″S 4°50′32″V﻿ / ﻿45,75944°S 4,84222°V﻿ / 45.75944; 4.84222

**Lyon** je tretie najväčšie mesto Francúzska (ako aglomerácia je na 2. mieste). Nachádza sa v jeho východno-centrálnej časti, v regióne Auvergne-Rhône-Alpes, situovaný medzi Parížom a Marseille. Od Paríža je vzdialený 470 km, od Marseille 320 km. Nachádza sa tiež 160 km od Ženevy, 280 km od Turína, 450 km od Milána a 600 km od Barcelony. Obyvatelia mesta sa nazývajú *Lyončania* (franc. Lyonnais). 

Lyon je hlavným centrom obchodu, sídlom Interpolu, Euronews, známy je však aj prívlastkom hlavné francúzske stredisko gastronómie. Malo významnú rolu v histórii kinematografie za čo vďačí bratom Lumièrovcom (Auguste a Louis) a pomenovaniu mesto filmu. Od roku 1536 sa tiež oficiálne pýši aj prívlastkom mesto hodvábu, ktorú získal počas lyonskej hodvábnej éry. V súčasnosti je centrom experimentov a výskumu nielen v oblasti textilných tkanín.  

V meste sa koná jedinečný Festival svetiel (fr. 'Fête des Lumières'), ktorý sa viaže ku tradícii zapaľovania sviečok ako vďaky Panne Márie za ochránenie mesta pred morom. Dnes sú súčasťou festivalu početné umelecké svetelné inštalácie a veľkolepé projekcie na budovy (Videomaping).

Počas účinkovania v Lige majstrove UEFA vylepšil profil Lyonu aj miestny profesionálny futbalový tím Olympique Lyonnais. Pre tento klub hrali tiež Ján Popluhár alebo Milan Baroš.

Spolu s predmestiami (Villeurbanne, Bron, Vénissieux a ďalších) a satelitnými mestami vytvoril Lyon (označovaný ako Grand Lyon) hneď po Paríži druhú najväčšiu konurbáciu vo Francúzsku, s populáciou 2 237 676 obyvateľov (k roku 2013) je metropolou regiónu Rónske Alpy.

Dejiny
------

Mesto bolo založené Rimanmi v roku 43 pred Kr. na západnom brehu Saôny, pod vrchom Fourvière. Volalo sa *Lugdunum* a bolo významným riečnym prístavom. Stalo sa správnym centrom Galie a narodili sa tu dvaja budúci cisári, Claudius (10 pred Kr.) a Caracalla (186). Správnym centrom bolo mesto po tri storočia, túto výsadu postupne strácalo so zánikom Rímskej ríše. V 2. storočí bolo založené biskupstvo, v rokoch 177-202 tu bol biskupom Irenej z Lyonu, jeden z najvýznamnejších ranokresťanských teológov. Od 4. storočia je tu arcibiskupstvo a tunajší arcibiskup je prímas celého Francúzska.

V období neskorej antiky tu bola škola, kde študoval okrem iného aj politík a historik Sidonius Apollinaris. V roku 461 pripadol Lyon Burgundom a bol až do dobytia Frankami v roku 534 rezidenciou kráľa. Mesto bolo roku 725 poničené Arabmi, ktorí podnikali nájazdy zo Španielska do Franskej ríše.

Roku 1032 pripadol Lyon Svätej ríši rímskej a v 13. storočí sa tu konali dva významné cirkevné koncily. Roku 1310 bol obsadený francúzskymi jednotkami a roku 1348 bol zasiahnutý morom. V období renesancie dosiahlo mesto veľkého rozmachu, jednak ako centrum finančných operácií francúzskeho kráľa vďaka blízkosti švábskych a švajčiarskych finančných centier (Augsburg, Bazilej) a Talianska s rozvinutým bankovníctvom, a tiež ako stredisko výroby kvalitnej keramiky, no tiež spracovania a obchodu s hodvábom. Dôležitým mestom s rozvinutým hodvábnictvom Lyon zostal aj v storočí 17. a hlavne 18.

Za francúzskej revolúcie sa Lyon dostal do opozície proti jakobínom. Mesto bolo dobyté a poničené za použitia delostreľby, takmer 2000 ľudí bolo popravených. Súčasťou následných represálií bolo aj zbúranie výstavných palácov a domov, patriacim odporcom revolúcie. Za druhej svetovej vojny bol Lyon strediskom hnutia odporu.

V 19. storočí sa Lyon vyvinul na významné priemyselné mesto, roku 1857 sa napojilo na železnicu a roku 1895 tu bratia Lumièrovci natočili zrejme prvý film. V 20. storočí pribudli nové banky, farmaceutický a chemický priemysel, parfumérie a softvér. V okolí sú aj významné rafinérie.

Pamiatky
--------

Mesto bolo zapísané na zoznam svetového kultúrneho dedičstva UNESCO v roku 1998. Unikátne miesta zahŕňajú:

* historické nálezisko Rímskej štvrte s amfiteátrom vo Fourvière
* renesančná štvrť Vieux Lyon
* hodvábna štvrť na úpätí Croix-Rousse
* centrum mesta na polostrove Presqu'île

Radnica (fr. Hôtel de Ville)
Katedrála St-Jean, Bazilika Notre Dame de Fourvière a Tour métallique de Fourvière
Ďalšie zaujímavé pamiatky sú napríklad:

* Katedrála St-Jean – gotická katedrála
* Notre Dame de Fourvière – katedrála v novoromantickom slohu
* Ulica prvého filmu / Rue du Premier Film
* Passage Thiaffait – obytný dom, bývalá hodvábna manufaktúrna dielňa
* Saint-Exupéry International Airport – letisko pri Lyone
* Tour Part-Dieu – dominantná stavba v tvare ceruzky
* Cité Internationale – konferenčné centrum
* Parc de la Tête d'Or – mestský park

Doprava
-------

Letisko Lyon-Saint Exupéry sa nachádza medzi Lyonom a blízkym Saint-Étienne a slúži ako základňa pre miestne a nízkonákladové letecké spoločnosti, vrátane EasyJetu.

Lyon je spojený so severom Francúzska (Lille, Paríž, Štrasburg) a s juhom (Marseille, Montpellier, Nice, Perpignan), ale aj blízkou Ženevou vlakmi TGV. Do Lyonu viedla aj prvá linka TGV z Paríža.

Lyon má verejnú sieť bicyklov Vélo'v, ktoré si možno požičať na automatických stojanoch. Mesto systém zaviedlo už v roku 2005 a bolo vzorom pre Paríž a Londýn. V súčasnosti pokrýva celý Lyon hustá sieť, čo predstavuje približne 4 000 bicyklov. Mesto podporuje ekologickú dopravu aj tým, že prvá polhodina je zadarmo.

Univerzity
----------

Most cez rieku Rhône
* CPE Lyon
* École centrale de Lyon
* EM Lyon (École de Management de Lyon)
* École Normale Supérieure de Lyon
* École Normale Supérieure Lettres et Sciences Humaines
* École Nationale des beaux-arts de Lyon
* Institut National des Sciences Appliquées de Lyon
* Institut polytechnique des sciences avancées
* Institut d'études politiques de Lyon
* Institution des Chartreux
* Université Claude Bernard (Lyon I)
* Université Louis Lumière (Lyon II)
* Université Jean Moulin (Lyon III)
* Université Catholique de Lyon
* ESDES Business School
* École Nationale des Travaux Publics de l'État
* La Martinière Lyon

Osobnosti
---------

*Bližšie informácie v hlavnom článku: Zoznam osobností Lyonu*

Partnerské mestá
----------------

|  |  |
| --- | --- |
| * Izrael  Be’er Ševa, Izrael
* Veľká Británia  Birmingham, Spojené kráľovstvo, 1951
* Rumunsko  Craiova, Rumunsko, 1992
* Brazília  Curitiba, Brazília
* Nemecko  Frankfurt nad Mohanom, Nemecko, 1960
* Švédsko  Göteborg, Švédsko
* Arménsko  Jerevan, Arménsko
* Japonsko  Jokohama, Japonsko, 1959
* Čína  Kanton, Čína, 1988
* Slovensko  Košice, Slovensko
* Gruzínsko  Kutaisi, Gruzínsko, 2006
 | * Nemecko  Lipsko, Nemecko, 1981
* Poľsko  Lodž,Poľsko, 1992
* Taliansko  Miláno, Taliansko, 1966
* Kanada  Montreal,Kanada, 1979
* Filipíny  Muntinlupa, Filipíny
* Algeria  Oran, Alžírsko
* Maďarsko  Pécs, Maďarsko
* Rusko  Petrohrad, Rusko
* USA  Philadelphia, Pensylvánia, USA
* USA  St. Louis, Missouri, USA, 1975
* Bulharsko  Varna, Bulharsko
 |

Referencie
----------

1. ↑  MIAU magazín. Lyon. jún 2006, s. 19. ISSN: 9771335487002 06
2. ↑   *Stránka festivalu svetiel v Lyone* [online].. Dostupné online.
3. ↑   *Stránka futbalového klubu Olympique Lyonnais* [online].. Dostupné online.
4. ↑   *Stránka konurbanácie Grand Lyon* [online].. Dostupné online.
5. ↑   *Oficiálna stránka letiska - Aéroports de Lyon* [online].. Dostupné online.
6. ↑   *Site officiel du service Vélo'v* [online].. Dostupné online.

Externé odkazy
--------------

* Oficiálna stránka Archivované 2011-10-18 na Wayback Machine

| * z
* d
* u
Francúzske pamiatky na zozname svetového dedičstva UNESCO |
| --- |
| 
* Albi
* Katedrála v Amiens
* Kráľovské soľné bane v Arc-et-Senans
* Arles
* Avignon
* Bordeaux
* Katedrála svätého Štefana v Bourges
* Historické opevnené mesto Carcassonne
* Zvonice v Belgicku a Francúzsku
* Fontainebleau
* Fontenay
* Pont du Gard
* Katedrála v Chartres
* Canal du Midi
* Korzika (mys Girolata, mys Porto, Scandola, Piana Calanches)
* Le Havre
* Údolie Loiry medzi mestami Maine a Sully-sur-Loire a Chalonnes
* Lyon
* Monte Perdido
* Nancy (námestia Place Stanislas, Place de la Carrière a Place d'Alliance)
* Le Mont-Saint-Michel
* Orange (rímske divadlo a víťazný oblúk)
* Paríž
* Provins
* Katedrála Notre Dame, Bazilika svätého Remigia, palác Tau v Reims
* Opátstvo Saint-Savin-sur-Gartempe
* Saint-Émilion
* Pútnické miesta na ceste do Santiaga de Compostela vo Francúzsku
* Štrasburg
* Zámok Versailles
* Opátstvo Vézelay
* Jaskynné maľby v údolí rieky Vézère
* Lagúny Novej Kaledónie
* Vaubanove opevnenia
* Biskupské mesto Albi
* Národný park Réunion
* Prehistorické kolové obydlia v Alpách
* Oblasť Causses a Cévennes
* Bane v Nord-Pas de Calais
* Chauvetova jaskyňa
* Vinárska oblasť Champagne
* Burgundská vinárska oblasť
* Práce Le Corbusiera
* Marae Taputapuatea
* Chaîne des Puys
* Francúzske južné územia a moria
* Slávne kúpeľné mestá Európy (Vichy)
* Maják Cordouan
* Staré bukové lesy a bukové pralesy Karpát a iných regiónov Európy
* Nice

 | Vlajka Francúzska |